פופס מנסה-בונסו

ננה פפה יאוו דווין "פופס" מנסה-בונסו (באנגלית: Nana Papa Yaw Dwene "Pops" Mensah-Bonsu; נולד ב-7 בספטמבר 1983 בלונדון) הוא כדורסלן עבר בריטי אשר היה פעיל בין השנים 2006–2015. שיחק לאורך הקריירה ב-17 קבוצות שונות, וכן בנבחרת בריטניה.

קריירה 
מנסה-בונסו שיחק במכללת ג'ורג וושינגטון, ולאחר מכן עבר לדאלאס מאבריקס בה ערך את הופעת הבכורה שלו בשנת 2006. בעונת  עבר לבנטון טרוויזו האיטלקית, ולאחר מכן לספרד, שם שיחק בגרנדה ובחובנטוד בדאלונה.

בשנת 2009 שיחק בקבוצת הבת של סן אנטוניו ספרס, אוסטין טורוס, בה רשם ממוצעים של 26.6 נקודות, 13 ריבאונדים ו-2.5 חסימות. 
לאחר שמונה משחקים באוסטין טורוס חתם בספרס, אך שוחרר מהקבוצה תוך זמן קצר ועבר לטורונטו ראפטורס, שבה שיחק עד סיום עונת . לאחר מכן הוא עבר ליוסטון רוקטס, אך לא נשאר שם זמן רב וחזר פעם נוספת לאירופה, הפעם לצסק"א מוסקבה.

ב-8 באוגוסט 2010 חתם בונסו באלופת ספרד קאחה לבורל ויטוריה. גם מקבוצה זו הוא שוחרר תוך זמן קצר, על מנת שיוכל לחתום בניו אורלינס הורנטס מליגת ה-NBA לקראת עונת .

בעונת  חתם לשנה בבשיקטש, עימה זכה באליפות טורקיה, הגביע הטורקי והיורוצ'לנג'.

ב-2 באוגוסט 2012 חתם לשנתיים בשורות מכבי תל אביב. במהלך אולימפיאדת לונדון (2012) בה השתתף עם נבחרת בריטניה נפצע בברכו ועבר ניתוח ארתרוסקופיה. בעקבות זאת לא עבר את הבדיקות הרפואיות במכבי שהחליטה להתיר את חוזהו לפני תחילת העונה.

ב-20 בנובמבר 2014 חתם בפעם השנייה בקבוצה ישראלית, הפעם בהפועל ירושלים מליגת העל בכדורסל.
לאחר קצת יותר מחודש (ב-23 בדצמבר 2014), בעקבות כמה הפסדים רצופים, נצלה הפועל ירושלים סעיף בחוזהו, ושחררה אותו מהקבוצה. 

ב-24 בדצמבר 2014 חתם פופס באא"ק אתונה מליגת העל היוונית. בהופעת הבכורה שלו במדי הקבוצה ב-28 בדצמבר, הוא קלע 28 נקודות והוריד 15 ריבאונדים. בסיום העונה הואשם בשימוש בסמים והושעה מכל פעילות ספורטיבית לשנתיים, מה שגרם לו לאחר חודשיים לפרוש מכדורסל.

באוגוסט 2018 מונה לג'נרל מנג'ר של קפיטל סיטי גו-גו מליגת הפיתוח של ה-NBA, קבוצת הבת של וושינגטון ויזארדס.

קישורים חיצוניים

הערות שוליים

כדורסלנים בריטים
כדורסלני דאלאס מאבריקס
כדורסלני בנטון טרוויזו
כדורסלני סן אנטוניו ספרס
כדורסלני טורונטו ראפטורס
כדורסלני יוסטון רוקטס
כדורסלני חובנטוד בדאלונה
כדורסלני אוסטין טורוס
כדורסלני צסק"א מוסקבה
כדורסלני ניו אורלינס הורנטס
כדורסלני וושינגטון ויזארדס
כדורסלני בשיקטש
כדורסלני גרנדה
כדורסלני הפועל ירושלים
כדורסלני אסוול ליון-וילרבאן
כדורסלני קחאסול סביליה
כדורסלני אולימפיה מילאנו
כדורסלני גלאטסראיי
כדורסלני א.א.ק. אתונה
כדורסלנים באולימפיאדת לונדון (2012)
שחקני NBA שלא נבחרו בדראפט
כדורסלני אוניברסיטת ג'ורג' וושינגטון
אנגלים ממוצא גנאי
בריטים שנולדו ב-1983